2.  ลักษณะการประกอบธุรกิจ

ประวัติความเป็นมา 

บริษัท เอ็ม เอฟ อี ซี จำกัด จัดตั้งขึ้นโดยการร่วมทุนระหว่าง บริษัท โมเดอร์นฟอร์ม อินทิเกรชั่น
เซอร์วิสเซส จำกัด ซึ่งเป็นบริษัทร่วมของ บริษัท โมเดอร์นฟอร์มกรุ๊ป จำกัด (มหาชน)
กับกลุ่มผู้บริหารที่มีความเชี่ยวชาญและประสบการณ์ในสาขาคอมพิวเตอร์และเทคโนโลยีสารสนเทศ
เพื่อประกอบธุรกิจบริการให้คำปรึกษาพัฒนาและวางระบบคอมพิวเตอร์
และเครือข่ายงานเทคโนโลยีสารสนเทศ สำหรับลูกค้าทั้งภาครัฐและเอกชน
โดยมุ่งเน้นกลุ่มลูกค้าวิสาหกิจ (Enterprise) ขนาดใหญ่ที่เป็นผู้นำในแต่ละอุตสาหกรรม

ในช่วงการก่อตั้งบริษัทกลุ่มผู้บริหารได้เล็งเห็นว่าการประกอบธุรกิจในลักษณะการซื้อมาขายไปนั้นมีแนวโน้ม
ที่จะมีจำนวนคู่แข่งค่อนข้างมาก
อันจะนำมาซึ่งการแข่งขันด้านราคาและอาจทำให้บริษัทไม่สามารถเพิ่มยอดขายโดยรักษาอัตราส่วนกำไรไว้ได้
นอกจากนี้ ในการประกอบธุรกิจลักษณะดังกล่าว ผู้ประกอบการจะต้องมีการเก็บรักษาสินค้าคงคลัง
ทำให้ต้องมีเงินทุนหมุนเวียนที่เพียงพอ
ทั้งยังมีความเสี่ยงจากการที่สินค้าล้าสมัยอันจะทำให้ราคาขายลดลง
ผู้บริหารจึงได้เริ่มกำหนดรูปแบบการดำเนินธุรกิจของบริษัทในลักษณะการให้บริการคำปรึกษา
พัฒนาและวางระบบคอมพิวเตอร์และเครือข่ายงานเทคโนโลยีสารสนเทศ
กล่าวคือบริษัทจะมุ่งเน้นการขายบริการเป็นสำคัญซึ่งจะทำให้บริษัทสามารถหลีกเลี่ยงการแข่งขันด้านราคา
และสามารถคงรักษาไว้ซึ่งอัตราส่วนกำไรที่เหมาะสมได้
อีกทั้งยังเป็นการลดการพึ่งพาผู้ผลิตหรือผู้จัดจำหน่ายผลิตภัณฑ์ต่างๆ ด้วย

โดยบริษัทเริ่มมุ่งเน้นให้บริการกับลูกค้าในกลุ่มธุรกิจสื่อสารโทรคมนาคมเป็นกลุ่มแรก
เนื่องจากเป็นกลุ่มธุรกิจที่มีงบประมาณในการลงทุนและใช้จ่ายในด้านคอมพิวเตอร์และเทคโนโลยีสารสนเทศค่อนข้างสูง
และอาศัย เทคโนโลยี และนวัตกรรมที่ใหม่ ล้ำหน้า
และเปลี่ยนแปลงตลอดเวลาในการสร้างศักยภาพการแข่งขัน
ซึ่งจะทำให้บริษัทสามารถสร้างมูลค่าเพิ่มให้กับบริการได้มากหากสามารถเรียนรู้และนำเสนอนวัตกรรมใหม่ๆ
แก่ลูกค้าได้ก่อนคู่แข่ง นอกจากนี้
ประสบการณ์และผลงานที่บริษัทได้รับจากการให้บริการแก่ลูกค้าในกลุ่มสื่อสารโทรคมนาคมยังช่วยส่งเสริมให้บริษัทสามารถขยายกลุ่มลูกค้าไปยังกลุ่มธุรกิจอื่นๆ
อันได้แก่ กลุ่มสถาบันการเงิน หน่วยงานราชการและรัฐวิสาหกิจ รวมทั้งภาคอุตสาหกรรมการผลิต

  พัฒนาการที่สำคัญของบริษัทนับตั้งแต่จดทะเบียนจัดตั้งมีดังต่อไปนี้

ปี 2540

-   จดทะเบียนจัดตั้งเป็นบริษัทจำกัด เมื่อวันที่ 3 มีนาคม 2540 ด้วยทุนจดทะเบียนเริ่มต้น 10
    ล้านบาท ประกอบด้วยหุ้นสามัญจำนวน 1 ล้านหุ้น มูลค่าที่ตราไว้หุ้นละ 10 บาท

-   ได้รับการแต่งตั้งให้เป็นตัวแทนจำหน่ายผลิตภัณฑ์อย่างเป็นทางการจาก Sun Microsystems
    ประเทศสหรัฐอเมริกา ซึ่งเป็นผู้นำทางด้านเครื่องคอมพิวเตอร์แม่ข่ายสำหรับระบบอินเตอร์เน็ต
    เพื่อใช้ในองค์กรขนาดใหญ่ (Enterprise Server)

-   ได้รับการแต่งตั้งให้เป็นตัวแทนจำหน่ายผลิตภัณฑ์อย่างเป็นทางการจาก Netscape
    Communication ประเทศสหรัฐอเมริกา
    ซึ่งเป็นผู้นำทางด้านโปรแกรมสำหรับระบบคอมพิวเตอร์แม่ข่ายของระบบอินเตอร์เน็ต
    และพาณิชย์อิเล็กทรอนิกส์ (Internet & E-commerce Software Server)
    โดยในปัจจุบันรู้จักกันในนามของ Sun ONE

-   ได้รับการแต่งตั้งให้เป็นตัวแทนจำหน่ายผลิตภัณฑ์สำหรับลูกค้าวิสาหกิจ (Enterprise
    Partner) อย่างเป็นทางการจาก Cisco Systems ประเทศสหรัฐอเมริกา
    และได้รับการรับรองความสามารถในการให้บริการหลังการขายให้กับลูกค้าได้โดยตรง

ปี 2541

-   ดำเนินการพัฒนาและวางระบบการเชื่อมต่อเครือข่ายภายในองค์กร (Intranet)
    แบบครบวงจร โดยเชื่อมต่อสำนักงานของลูกค้าทั้งในกรุงเทพและต่างจังหวัด
    ซึ่งเป็นการพัฒนาและนำระบบอินทราเน็ตมาใช้ภายในองค์กรขนาดใหญ่เป็นครั้งแรกของประเทศไทย

ปี 2542

-   จัดตั้งทีมงานเพื่อทำหน้าที่พัฒนาซอฟต์แวร์ให้มีความเหมาะสมตรงกับความต้องการของลูกค้าในแต่ละองค์กร

  ปี 2543

-   ในเดือนมกราคม บริษัทได้ร่วมกับบริษัท โมเดอร์นฟอร์ม อินทิเกรชั่น เซอร์วิสเซส จำกัด และ
    บริษัท คาราแคด จำกัด จัดตั้งบริษัท ไทยแมพไกด์ จำกัด ด้วยทุนจดทะเบียน 5 ล้านบาท
    เพื่อให้บริการสารสนเทศทางภูมิศาสตร์ (Geographic Information Service)
    ผ่านเครือข่ายอินเตอร์เน็ต

-   ขยายขอบเขตธุรกิจของบริษัทไปสู่การบริการให้คำปรึกษาและพัฒนางานด้านเทคโนโลยีสารสนเทศ
    (IT Professional Services)
    โดยมีการพัฒนาและวางระบบการชำระค่าบริการหรือสินค้าและออกใบเสร็จรับเงินผ่านระบบอินเตอร์เน็ต
    (Electronic Bill Presentment and Payment, “EBPP”)
    ให้ลูกค้าเป็นรายแรกในประเทศไทย และรายแรกในเอเชียตะวันออกเฉียงใต้
    ร่วมกับทีมวิศวกรคอมพิวเตอร์จาก Netscape Professional Services สหรัฐอเมริกา
    และเริ่มให้บริการพัฒนาระบบช่วยบริหารจัดการระบบคอมพิวเตอร์และเครือข่ายสารสนเทศ
    (Service Level Management) โดยได้รับความร่วมมือจาก บริษัทผู้ผลิตซอฟต์แวร์ คือ
    BMC Software ประเทศสหรัฐอเมริกา

  ปี 2544

-   จัดตั้งหน่วยงานบริการให้คำปรึกษาและพัฒนางานด้านเทคโนโลยีสารสนเทศอย่างเป็นทางการ
    เพื่อขยายธุรกิจการบริการให้คำปรึกษาและพัฒนางานด้านเทคโนโลยีสารสนเทศ (IT
    Professional Services)
    โดยเริ่มให้บริการพัฒนาระบบสื่อสารทางเสียงผ่านเครือข่ายอินเตอร์เน็ต (Voice Over
    Internet Protocol, VOIP)
    ซึ่งจะช่วยลูกค้าลดภาระต้นทุนค่าโทรศัพท์ทางไกลเป็นแห่งแรกของประเทศไทย
    และเริ่มให้บริการพัฒนาระบบคลังข้อมูล (Data Warehouse)
    โดยได้รับความร่วมมือจากบริษัทผู้ผลิตซอฟต์แวร์ คือ Ascential ประเทศสหรัฐอเมริกา
    และได้รับการแต่งตั้งเป็นตัวแทนจำหน่ายในประเทศไทย

-   เพิ่มทุนจดทะเบียนจากเดิม 10 ล้านบาท เป็น 20 ล้านบาท โดยแบ่งออกเป็นหุ้นสามัญจำนวน
    2 ล้านหุ้น มูลค่าที่ตราไว้หุ้นละ 10 บาท

  ปี 2545

-   ขยายทีมงานบริการให้คำปรึกษาและพัฒนางานด้านเทคโนโลยีสารสนเทศด้วยบริการที่หลากหลายขึ้น

-   ขยายการให้บริการไปยังตลาดต่างประเทศ โดยเน้นลูกค้าในกลุ่มประเทศอินโดจีน

-   เริ่มศึกษาความเป็นไปได้ในการพัฒนาทรัพย์สินทางปัญญา (Intellectual Property)
    เพื่อเป็นแหล่งรายได้ที่สำคัญในอนาคต

  ปี 2546

-   ขยายขอบเขตการให้บริการพัฒนาระบบคลังข้อมูล (Data Warehouse)
    และระบบข้อมูลเพื่อการตัดสินใจ (Business Intelligence)
    โดยได้รับความร่วมมือจากบริษัทผู้ผลิตซอฟต์แวร์ คือ NCR-Teradata ประเทศสหรัฐอเมริกา
    และได้รับการแต่งตั้งเป็นตัวแทนจำหน่ายในประเทศไทย

-   ให้บริการพัฒนาระบบ VOIP สำหรับลูกค้า
    ซึ่งได้รับสัมปทานในการประกอบกิจการสื่อสารโทรคมนาคมในประเทศกัมพูชา
    นับเป็นการพัฒนาระบบ VOIP เป็นแห่งแรกของประเทศกัมพูชา

-   ในเดือนพฤษภาคม บริษัทได้ดำเนินการเพิ่มทุนจากเดิม 20 ล้านบาทเป็น 160 ล้านบาท
    และเสนอขายหุ้นสามัญเพิ่มทุนแก่ผู้ถือหุ้นเดิมจำนวน 14 ล้านหุ้น ที่มูลค่าที่ตราไว้หุ้นละ 10 บาท

-   ในเดือนมิถุนายน เพื่อเป็นการปรับโครงสร้างผู้ถือหุ้นของบริษัท บริษัท โมเดอร์นฟอร์ม
    อินทิเกรชั่น เซอร์วิสเซส จำกัด ได้ดำเนินการขายหุ้นทั้งหมดที่ถือในบริษัท คิดเป็นร้อยละ
    68.0 ของหุ้นที่ออกและเรียกชำระแล้ว ให้กับบริษัท โมเดอร์นฟอร์มกรุ๊ป
    จำกัด(มหาชน)และผู้ถือหุ้นรายบุคคลอื่นๆซึ่งเป็นผู้ถือหุ้นของบริษัท โมเดอร์นฟอร์ม อินทิเกรชั่น
    เซอร์วิสเซส จำกัด ทำให้บริษัท โมเดอร์นฟอร์มกรุ๊ป จำกัด (มหาชน)
    เป็นผู้ถือหุ้นใหญ่ของบริษัท ณ ขณะนั้น โดยถือหุ้นร้อยละ 31.6 ของหุ้นที่ออกและเรียกชำระแล้ว
    และบริษัทได้จำหน่ายเงินลงทุนทั้งหมดในบริษัท ไทยแมพไกด์ จำกัด ให้แก่บริษัท
    โมเดอร์นฟอร์ม อินทิเกรชั่น เซอร์วิสเซส จำกัด

-   เปิดศูนย์วิจัยและพัฒนา (Development Center) ที่อาคารเล้าเป้งง้วนทาวเวอร์ 1
    ถนนวิภาวดี-รังสิต
    เพื่อเป็นศูนย์ในการวิจัยและพัฒนาเทคโนโลยีและผลิตภัณฑ์ใหม่ของบริษัทเพื่อรองรับการขยายงาน
    จำนวนพนักงานซึ่งเพิ่มขึ้นเพื่อให้สามารถบริการลูกค้าได้อย่างใกล้ชิดและรวดเร็วยิ่งขึ้น

-   จดทะเบียนแปรสภาพเป็นบริษัทมหาชนจำกัด เมื่อวันที่ 1 กรกฎาคม 2546
    เปิดซื้อขายหลักทรัพย์ให้แก่ประชาชนทั่วไปในตลาดหลักทรัพย์วันแรก เมื่อวันที่ 8 ตุลาคม 2546

  ปี 2547

-   เข้าลงทุนในบริษัท พรอมท์นาว จำกัด เมื่อวันที่ 26 สิงหาคม 2547
    ซึ่งดำเนินธุรกิจให้คำปรึกษา แนะนำ อบรมเกี่ยวกับซอฟต์แวร์และฮาร์ดแวร์
    สำหรับควบคุมหรือใช้งานร่วมกับอุปกรณ์อิเล็กทรอนิกส์
    และสร้างสรรค์สื่อความบันเทิงบนอุปกรณ์อิเล็กทรอนิกส์ โดยบริษัทเข้าถือหุ้นในสัดส่วนร้อยละ
    60 มูลค่าที่ตราไว้หุ้นละ 100 บาท ของทุนจดทะเบียน 7.5 ล้านบาท

-   เข้าลงทุนในบริษัท โฟร์บิซิเนท จำกัด เมื่อวันที่ 15 ตุลาคม 2547
    ซึ่งดำเนินธุรกิจให้บริการรับออกแบบ ผลิต
    และจำหน่ายโปรแกรมที่ใช้งานบนอินเตอร์เน็ตเพื่อธุรกิจขนาดกลางและขนาดย่อม
    โดยบริษัทเข้าถือหุ้นในสัดส่วนร้อยละ 51 มูลค่าที่ตราไว้หุ้นละ 10 บาท ของทุนจดทะเบียน 30
    ล้านบาท

-   เข้าลงทุนในบริษัท แอดวานซ์ อินเทลลิเจนซ์ โมเดิร์นนิตี้ จำกัด เมื่อวันที่ 19 พฤศจิกายน
    2547 ซึ่งดำเนินธุรกิจพัฒนา ผลิต และจำหน่ายซอฟต์แวร์ด้านสื่อบันเทิงบนอุปกรณ์มือถือ
    โดยบริษัทเข้าถือหุ้นในสัดส่วนร้อยละ 51 มูลค่าที่ตราไว้หุ้นละ 10 บาท ของทุนจดทะเบียน 3
    ล้านบาท

2.  ภาพรวมการประกอบธุรกิจของบริษัท และบริษัทย่อย

บริษัท เอ็ม เอฟ อี ซี จำกัด (มหาชน) ประกอบธุรกิจบริการให้คำปรึกษา พัฒนา
และวางระบบคอมพิวเตอร์และเครือข่ายงานเทคโนโลยีสารสนเทศสำหรับลูกค้าทั้งภาครัฐและเอกชน
โดยมุ่งเน้นกลุ่มลูกค้าวิสาหกิจขนาดใหญ่ซึ่งเป็นผู้นำในอุตสาหกรรมที่มีความต้องการงานบริการด้านเทคโนโลยีสารสนเทศสูง
ขอบเขตของการบริการครอบคลุมตั้งแต่การให้คำปรึกษาเพื่อแก้ปัญหาหรือตอบสนองความต้องการของลูกค้า
การพัฒนาและวางระบบคอมพิวเตอร์และเครือข่ายสารสนเทศ ซึ่งประกอบด้วยอุปกรณ์ฮาร์ดแวร์
ซอฟต์แวร์ อุปกรณ์ต่อพ่วง และอุปกรณ์เครือข่ายต่าง ๆ การดำเนินงานติดตั้งและทดสอบระบบ
การฝึกอบรมวิธีการใช้งาน ตลอดจนการให้บริการด้านการบำรุงรักษา

ธุรกิจหลักของบริษัทสามารถแบ่งได้เป็น 3 ประเภทหลัก ได้แก่

1.  ธุรกิจบริการให้คำปรึกษาและพัฒนางานด้านเทคโนโลยีสารสนเทศ (IT Professional
    Services)

2.  ธุรกิจพัฒนาและวางระบบ (System Integration)

3.  ธุรกิจบริการด้านการบำรุงรักษา (Maintenance Service)

  ภายใต้การดำเนินงานของบริษัท เอ็ม เอฟ อี ซี จำกัด (มหาชน) มีบริษัทย่อย 3 บริษัท ดังนี้คือ

1.  บริษัท พรอมท์นาว จำกัด

บริษัท เอ็ม เอฟ อี ซี จำกัด (มหาชน) ได้เข้าถือหุ้นในบริษัท พรอมท์นาว จำกัด เมื่อวันที่ 26
สิงหาคม 2547 ในสัดส่วนร้อยละ 60 มูลค่าที่ตราไว้หุ้นละ 100 บาท ของทุนจดทะเบียน 7.5
ล้านบาท หรือคิดเป็นจำนวน 45,000 หุ้น มูลค่าเงินลงทุน 4,500,000 บาท
โดยมีวัตถุประสงค์เพื่อให้คำปรึกษา แนะนำ อบรมเกี่ยวกับซอฟต์แวร์และฮาร์ดแวร์
ออกแบบและวางแผนพัฒนาซอฟต์แวร์ สำหรับควบคุมหรือใช้งานร่วมกับอุปกรณ์อิเล็กทรอนิกส์
และสร้างสรรค์สื่อความบันเทิงบนอุปกรณ์อิเล็กทรอนิกส์
ซึ่งการเข้าร่วมทุนครั้งนี้ทำให้บริษัทสามารถขยายฐานธุรกิจได้กว้างขวางมากขึ้น
โดยเฉพาะธุรกิจการให้บริการเกมส์ออนไลน์บนมือถือ (Mobile Content)
รวมทั้งยังเป็นการเสริมสร้างความเป็นผู้นำในธุรกิจเทคโนโลยีสารสนเทศให้แข็งแกร่งยิ่งขึ้น
ซึ่งถือเป็นการขยายการลงทุนในการพัฒนาทรัพย์สินทางปัญญาของบริษัทอย่างต่อเนื่อง
ทั้งนี้คาดว่าการลงทุนในบริษัทดังกล่าวนี้จะสร้างผลตอบแทนทางการเงินให้บริษัทได้ตั้งแต่ผลการดำเนินงานปี
2548 เป็นต้นไป โดยปัจจุบันบริษัทดังกล่าวได้ร่วมเป็นพันธมิตรทางธุรกิจกับหลายบริษัท อาทิ บริษัท
แอดวานซ์ อินโฟเซอร์วิส จำกัด (มหาชน), บริษัท โทเทิ่ล แอ็คเซ็ส คอมมูนิเคชั่น
จำกัด(มหาชน), บริษัท ฮัทชิสัน ไวร์เลส มัลติมีเดีย จำกัด , บริษัท ทีเอ ออเร้นจ์ จำกัด
และบริษัทตัวแทนจำหน่ายสำหรับตลาดต่างประเทศ อย่างเช่น S-Concept Connection
Co.,Ltd. และ Samclick Co.,Ltd.

2.  บริษัท โฟร์บิซิเนท จำกัด

บริษัท เอ็ม เอฟ อี ซี จำกัด (มหาชน) ได้เข้าถือหุ้นในบริษัท โฟร์บิซิเนท จำกัด เมื่อวันที่ 15
ตุลาคม 2547 ในสัดส่วนร้อยละ 51 มูลค่าที่ตราไว้หุ้นละ 10 บาท ของทุนจดทะเบียน 30 ล้านบาท
หรือคิดเป็นจำนวน 1,530,000 หุ้น มูลค่าเงินลงทุน 15,300,000 บาท
ซึ่งบริษัทดำเนินธุรกิจเป็นผู้ผลิตและพัฒนาซอฟต์แวร์สำหรับองค์กรขนาดกลางและเล็ก
โดยให้บริการรับออกแบบ ผลิต และจำหน่ายโปรแกรมธุรกิจที่ใช้งานบนอินเตอร์เน็ต
และขายคอมพิวเตอร์ทุกชนิด โดยมีผลิตภัณฑ์หลักที่สำคัญ เช่น
ระบบซอฟต์แวร์โซลูชั่นเพื่อสนับสนุนการบริหารงานลูกค้าสัมพันธ์ (CRM) ระบบการบริหารจัดการ
คำขอรับบริการและการแจ้งปัญหาต่าง ๆ ในองค์กร (SmartDesk)
และระบบจัดการสารสนเทศสำหรับห้องปฏิบัติการ (Labatory Information Management
System) เป็นต้น
ซึ่งการเข้าร่วมทุนครั้งนี้ทำให้บริษัทสามารถขยายฐานธุรกิจได้กว้างขวางมากยิ่งขึ้น
โดยเฉพาะกลุ่มลูกค้าที่เป็นองค์กรขนาดกลางและเล็ก
อีกทั้งยังเป็นการช่วยเสริมสร้างความเป็นผู้นำในธุรกิจเทคโนโลยีสารสนเทศให้แข็งแกร่งมากยิ่งขึ้น
ตลอดจนเป็นการขยายการลงทุนในการพัฒนาทรัพย์สินทางปัญญาของบริษัทอย่างต่อเนื่อง
ซึ่งปัจจุบันบริษัทดังกล่าวมีกลุ่มลูกค้าหลักที่สำคัญ อาทิ บริษัท โทเทิ่ล แอ็คเซ็ส คอมมูนิเคชั่น
จำกัด(มหาชน) และอุตสาหกรรมพัฒนามูลนิธิเพื่อสถาบันอาหาร

3.  บริษัท แอดวานซ์ อินเทลลิเจนซ์ โมเดิร์นนิตี้ จำกัด

บริษัท เอ็ม เอฟ อี ซี จำกัด (มหาชน) ได้เข้าถือหุ้นในบริษัท แอดวานซ์ อินเทลลิเจนซ์
โมเดิร์นนิตี้ จำกัด เมื่อวันที่ 19 พฤษจิกายน 2547 ในสัดส่วนร้อยละ 51 มูลค่าที่ตราไว้หุ้นละ 10
บาท ของทุนจดทะเบียน 3 ล้านบาท หรือคิดเป็นจำนวน 153,000 หุ้น มูลค่าเงินลงทุน
1,530,000 บาท โดยมีวัตถุประสงค์เพื่อให้บริการรับพัฒนา ผลิต
และจำหน่ายโปรแกรมคอมพิวเตอร์ และอุปกรณ์มือถือโดยเฉพาะสื่อบันเทิง
ซึ่งบริษัทดังกล่าวจัดตั้งขึ้นในวันที่ 9 กันยายน 2546
และได้เริ่มเปิดดำเนินธุรกิจโดยพัฒนาซอฟต์แวร์ประเภทเกมบนโทรศัพท์มือถือให้กับผู้ให้บริการทางด้าน
Digital Content และทางผู้ให้บริการโทรศัพท์เคลื่อนที่ (Operator)
หลายรายทั้งในและต่างประเทศ

จากศักยภาพและความสามารถของบริษัท
ทำให้หน่วยงานภาครัฐได้เล็งเห็นถึงความสำคัญและได้ให้การสนับสนุนอย่างเป็นทางการในหลายหน่วยงาน
อาทิ เขตอุตสาหกรรมซอฟต์แวร์ประเทศไทย (Software Park)
ศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC) และกรมส่งเสริมอุตสาหกรรม
รวมทั้งผลิตภัณฑ์ของบริษัทยังได้รับรางวัลต่าง ๆ
เป็นจำนวนมากจากการแข่งขันพัฒนาซอฟต์แวร์ทั้งในและต่างประเทศ
ซึ่งการร่วมทุนกับบริษัทดังกล่าวในครั้งนี้จะทำให้บริษัทสามารถผลิตซอฟต์แวร์เกมส์บนโทรศัพท์มือถือ
(Mobile Game) ที่มีคุณภาพสูง โดยมีทีมงานที่ได้รับการยอมรับในระดับสากล
รวมทั้งยังเป็นการขยายการลงทุนในการพัฒนาทรัพย์สินทางปัญญาของบริษัทอย่างต่อเนื่อง ทั้งนี้
เพื่อเป็นการเสริมสร้างศักยภาพการดำเนินธุรกิจการผลิตเกมส์ของบริษัท
ซึ่งจะส่งผลให้บริษัทเป็นผู้ผลิตเกมส์รายใหญ่ที่สุดของประเทศในอนาคต
รวมทั้งเป็นผู้นำด้านการพัฒนาซอฟต์แวร์เพื่อความบันเทิงบนอุปกรณ์พกพาทั้งในและต่างประเทศ

ทั้งนี้ บริษัทย่อยทั้ง 3 บริษัทมิได้มีการถือหุ้นระหว่างกันแต่อย่างใด

3.  โครงสร้างรายได้

โครงสร้างรายได้ของบริษัท สำหรับงวดปี 2544-2547 สิ้นสุดวันที่ 31 ธันวาคม 2547
แยกตามประเภทของผลิตภัณฑ์และบริการ เป็นดังนี้

+-----------------------+-----+----+-----+----+-----+----+-----+----+
| ผลิตภัณฑ์                | ปี   |    | ปี   |    | ปี   |    | ปี2  |    |
|                       | 2   |    | 2   |    | 2   |    | 547 |    |
|                       | 544 |    | 545 |    | 546 |    |     |    |
+-----------------------+-----+----+-----+----+-----+----+-----+----+
|                       | ล้าน | ร  | ล้าน | ร  | ล้าน | ร  | ล้าน | ร  |
|                       | บาท | ้อย | บาท | ้อย | บาท | ้อย | บาท | ้อย |
|                       |     | ละ |     | ละ |     | ละ |     | ละ |
+-----------------------+-----+----+-----+----+-----+----+-----+----+
| ธุรกิจบริการให้ค          | 26  | 4. | 76  | 8. | 60  | 8. | 14  | 1  |
| ำปรึกษาและพัฒนางาน^(/1) | .05 | 67 | .66 | 08 | .63 | 27 | 2.7 | 0. |
|                       |     |    |     |    |     |    |     | 09 |
+-----------------------+-----+----+-----+----+-----+----+-----+----+
| ธุรกิจพัฒนาและวางระบบ    | 484 | 8  | 740 | 7  | 511 | 6  | 1   | 7  |
|                       | .23 | 6. | .87 | 8. | .74 | 9. | ,09 | 7. |
| -   ฮาร์ดแวร์           |     | 79 |     | 04 |     | 84 | 2.3 | 24 |
|                       | 332 |    | 611 |    | 417 |    |     |    |
| -   ซอฟต์แวร์           | .88 | 5  | .10 | 6  | .18 | 5  | 94  | 6  |
|                       |     | 9. |     | 4. |     | 6. | 2.4 | 6. |
|                       | 151 | 67 | 129 | 37 | 94  | 94 |     | 64 |
|                       | .35 |    | .76 |    | .56 |    | 14  |    |
|                       |     | 2  |     | 1  |     | 1  | 9.9 | 1  |
|                       |     | 7. |     | 3. |     | 2. |     | 0. |
|                       |     | 13 |     | 67 |     | 91 |     | 60 |
+-----------------------+-----+----+-----+----+-----+----+-----+----+
| ธุร                    | 47  | 8. | 131 | 1  | 160 | 2  | 17  | 1  |
| กิจบริการด้านการบำรุงรักษา | .63 | 54 | .76 | 3. | .35 | 1. | 9.2 | 2. |
|                       |     |    |     | 88 |     | 88 |     | 67 |
+-----------------------+-----+----+-----+----+-----+----+-----+----+
| ราย                   | 557 | 10 | 949 | 10 | 732 | 10 | 1   | 10 |
| ได้จากการขายและให้บริการ | .91 | 0. | .29 | 0. | .72 | 0. | ,41 | 0. |
|                       |     | 00 |     | 00 |     | 00 | 4.2 | 00 |
+-----------------------+-----+----+-----+----+-----+----+-----+----+
| รายได้อื่น ^(/2)         | 1   |    | 2   |    | 3   |    | 9.1 |    |
|                       | .03 |    | .08 |    | .38 |    |     |    |
+-----------------------+-----+----+-----+----+-----+----+-----+----+
| รายได้รวม              | 558 |    | 951 |    | 736 |    | 1   |    |
|                       | .93 |    | .37 |    | .10 |    | ,42 |    |
|                       |     |    |     |    |     |    | 3.3 |    |
+-----------------------+-----+----+-----+----+-----+----+-----+----+

หมายเหตุ : ^(/1) รายได้ของธุรกิจบริการให้คำปรึกษาและพัฒนางาน
เป็นรายได้เฉพาะส่วนค่าธรรมเนียมการให้บริการ
ไม่นับรวมมูลค่าการขายผลิตภัณฑ์ฮาร์ดแวร์และซอฟต์แวร์ที่เกี่ยวข้องกับงานในแต่ละโครงการ
โดยมูลค่าดังกล่าวได้ถูกรวมไว้ในรายได้ส่วนธุรกิจพัฒนาและวางระบบ

  ^(/2) รายได้อื่นประกอบด้วย ดอกเบี้ยรับ กำไรจากการขายสินทรัพย์
  กำไรจากอัตราแลกเปลี่ยน และรายได้เบ็ดเตล็ดอื่นๆ

4.  เป้าหมายในการดำเนินธุรกิจ

ในปี 2548 บริษัทมีเป้าหมายหลักในการดำเนินธุรกิจในด้านต่าง ๆ ดังต่อไปนี้

1.  การวางระบบโครงสร้างพื้นฐานทางด้านเทคโนโลยีสารสนเทศ (Infrastructure)
    ภายในองค์กร

เพื่อให้มีระบบงานภายในองค์กรมีประสิทธิภาพมากยิ่งขึ้น
เพื่อรองรับการขยายงานและการเติบโตทางด้านธุรกิจในอนาคต โดยในปี 2548
บริษัทได้มีโครงการปรับปรุงระบบงานภายใน โดยการลงทุนทางด้านฮาร์ดแวร์และซอฟต์แวร์
เพื่อช่วยสนับสนุนการดำเนินงานภายใน ตั้งแต่การแลกเปลี่ยนข้อมูล การสื่อสารและประสานงาน
คลังข้อมูลและฐานความรู้ รวมทั้งการนำระบบอนุญาตอนุมัติภายในแบบออนไลน์
และระบบบริการหลังการขาย (helpdesk) เพื่อความรวดเร็วในการประสานงาน
ความเข้าใจที่ตรงกัน และการรับรู้ข่าวสารภายในองค์กรพร้อม ๆ กัน
เพื่อเพิ่มศักยภาพและความรวดเร็วในการบริการลูกค้าและพนักงานภายในเอง
การบริหารคนที่มีประสิทธิภาพ และการพัฒนาองค์ความรู้ในองค์กร
ซึ่งสอดคล้องกับปรัชญาการดำเนินธุรกิจของบริษัทที่มุ่งเน้นการให้น้ำหนักแก่องค์ประกอบทุกส่วนในการพัฒนากลยุทธ์ด้านต่าง
ๆ ขององค์กรอย่างทัดเทียม
ซึ่งจะช่วยเสริมสร้างความเข้มแข็งในการดำเนินธุรกิจและการเพิ่มศักยภาพในด้านการแข่งขัน
นอกจากนี้ยังส่งเสริมให้บริษัทมีการเติบโตอย่างมั่งคงและยั่งยืน
โดยเฉพาะในด้านของการพัฒนาบุคลากร
ซึ่งการที่บริษัทมีบุคลากรที่ดีมีความรู้ความสามารถและอยู่ในองค์กรที่มีโครงสร้างการทำงานที่ดี
ซึ่งเอื้อประโยชน์ต่อการเรียนรู้ การบริหารงาน และมีการเติบโตที่ดีอย่างมั่นคง
จะเป็นส่วนสำคัญที่ช่วยเสริมสร้างผลประกอบการที่ดีให้กับบริษัท
เพื่อให้บริษัทก้าวสู่ความเป็นผู้นำในกลุ่มผู้ประกอบการธุรกิจให้บริการที่ปรึกษา
และพัฒนาระบบเครือข่ายคอมพิวเตอร์และพาณิชย์อิเล็กทรอนิกส์ของไทยอย่างครบวงจร

2.  ขยายฐานลูกค้าจากกลุ่มธุรกิจสื่อสารคมนาคมไปยังกลุ่มธุรกิจอื่นเพิ่มมากขึ้นอย่างต่อเนื่อง

บริษัทมีเป้าหมายที่จะขยายฐานลูกค้า
จากกลุ่มธุรกิจสื่อสารโทรคมนาคมซึ่งเป็นกลุ่มลูกค้าหลักในปัจจุบัน
ไปยังกลุ่มอุตสาหกรรมอื่นที่บริษัทยังมีส่วนแบ่งทางด้านการตลาดน้อย
และมีอัตราการเติบโตของความต้องการงาน บริการด้านเทคโนโลยีสารสนเทศสูง เช่น
กลุ่มสถาบันการเงิน อุตสาหกรรมการผลิต โดยเฉพาะหน่วยงานราชการและรัฐวิสาหกิจ
และภาคการศึกษา
ซึ่งมีแนวโน้มที่จะใช้จ่ายเงินเพื่อการลงทุนทางด้านดังกล่าวในระยะยาวค่อนข้างสูง
ซึ่งสอดคล้องกับผลการศึกษาของ บริษัท ไอดีซี (ประเทศไทย) จำกัด
บริษัทวิจัยด้านไอทีระดับโลกที่ประเมินว่าในปี 2548
ตลาดในส่วนของกลุ่มงานราชการและสถาบันการเงินมีแนวโน้มที่จะเติบโตขึ้นเป็นอย่างมาก
โดยบริษัทจะนำผลงานและฐานความรู้ที่ได้จากการให้บริการในกลุ่มธุรกิจสื่อสาร
โทรคมนาคมในช่วงที่ผ่านมาไปใช้ในการอ้างอิงเพื่อสร้างความเชื่อถือสำหรับการขยายงานดังกล่าว
ขณะเดียวกันในส่วนของตลาดต่างประเทศบริษัทยังคงมีนโยบายในการขยายฐานลูกค้าทางด้านต่างประเทศเพิ่มมากขึ้นในภูมิภาคเอเชีย
โดยเฉพาะประเทศในกลุ่มอินโดจีนและประเทศจีน ซึ่งอยู่ระหว่างการพัฒนาประเทศ
และจะมีแนวโน้มการลงทุนด้านเทคโนโลยีสารสนเทศค่อนข้างสูง
ในส่วนธุรกิจทางด้านการพัฒนาซอฟต์แวร์ประเภทเกมส์บนโทรศัพท์มือถือซึ่งยังมีโอกาสขยายตัวได้มาก
และสามารถเช้าแข่งขันในตลาดต่างประเทศได้เป็นอย่างดี
ทำให้บริษัทสามารถขยายช่องทางธุรกิจได้เพิ่มมากขึ้น ซึ่งในช่วงปี 2547
บริษัทได้เข้าไปร่วมลงทุนในสองบริษัทคือบริษัท พรอมท์นาว จำกัด และบริษัท แอดวานซ์
อินเทลลิเจนซ์ โมเดิร์นนิตี้ จำกัด
ซึ่งขณะนี้บริษัทดังกล่าวถือได้ว่ามีความพร้อมอย่างเต็มที่ในการขยายตลาดออกไปสู่ต่างประเทศ
โดยในช่วงที่ผ่านมาบริษัทได้มีการแต่งตั้งตัวแทนจำหน่ายเกมส์และผลิตภัณฑ์อื่น ๆ ในต่างประเทศ
พร้อมทั้งมีการทดลองตลาดในระยะหนึ่งแล้ว
ทำให้มีความเชื่อมั่นว่าจะได้รับการตอบรับเป็นอย่างดีจากลูกค้าในต่างประเทศ

3.  ขยายขอบเขตการประกอบธุรกิจโดยมุ่งเน้นการร่วมทุนกับบริษัทที่ดำเนินธุรกิจด้านการพัฒนาซอฟต์แวร์

เนื่องจากธุรกิจด้านการพัฒนาซอฟต์แวร์เป็นธุรกิจที่มีอัตราผลกำไรขั้นต้นสูง (Profit Margin)
ซึ่งสอดคล้องกับเป้าหมายหลักของบริษัทในการดำเนินธุรกิจระยะยาว
ทั้งนี้เพื่อเป็นการเสริมสร้างความเข้มแข็งในการประกอบธุรกิจ
และเป็นส่วนหนึ่งของการพัฒนาและเป็นเจ้าของทรัพย์สินทางปัญญา (Intellectual Property)
ซึ่งถือเป็นกลยุทธ์หลักของบริษัทในการลงทุนเพื่อที่จะพัฒนาและปรับปรุงผลิตภัณฑ์และการให้บริการต่าง
ๆ อย่างต่อเนื่อง เพื่อเป็นการสร้างรายได้และผลตอบแทนในอัตราที่สูงให้กับบริษัทในระยะยาว
พร้อมทั้งยังเป็นการสร้างอำนาจการต่อรองและศักยภาพการแข่งขันให้กับบริษัทในอนาคต
โดยบริษัทจะเข้าไปลงทุนโดยการถือหุ้นในสัดส่วนร้อยละ 51 ขึ้นไปของทุนจดทะเบียน
ทั้งนี้เพื่อให้บริษัทสามารถมีอำนาจเต็มในการบริหารงาน
พร้อมทั้งสามารถกำหนดนโยบายและผลตอบแทนทางการเงินได้ในอนาคต
ทั้งนี้ก็เพื่อเป็นการรักษาผลประโยชน์สูงสุดให้แก่กลุ่มผู้ถือหุ้นต่าง ๆ ของบริษัท

4.  ขยายธุรกิจบริการให้คำปรึกษา และพัฒนางานด้านเทคโนโลยีสารสนเทศ (IT
    Professional Services) มากขึ้นอย่างต่อเนื่อง

บริการให้คำปรึกษาและพัฒนาระบบงานด้านเทคโนโลยีสารสนเทศ อาทิ
โปรแกรมประยุกต์เพื่อการใช้ประโยชน์ในเชิงอิเล็กทรอนิกส์ผ่านเครือข่ายคอมพิวเตอร์และอินเตอร์เน็ต
(Web Application) ระบบช่วยบริหารจัดการระบบคอมพิวเตอร์และเครือข่ายสารสนเทศ
(Service Level Management) โดยเฉพาะในส่วนของระบบการบริหารจัดการคลังข้อมูล
(Data Warehouse)
และโปรแกรมประยุกต์เพื่อการใช้ประโยชน์ในเชิงอิเล็กทรอนิกส์ผ่านเครือข่ายโทรศัพท์มือถือ
(Mobile Application) ที่คาดว่าจะมีแนวโน้มการเติบโตสูงมากขึ้นในอนาคต
รวมถึงการวิจัยและพัฒนาผลิตภัณฑ์ใหม่ ๆ (Product Development)
เพื่อให้สามารถตอบสนองความต้องการของลูกค้าได้มากขึ้นต่อเนื่องจากปีที่ผ่านมา โดยในปี 2548
บริษัทวางเป้าหมายที่จะรับบุคลากร และพัฒนาทักษะของบุคลากร ในส่วนนี้เพิ่มมากขึ้น
โดยการคัดสรรบุคลากรที่มีคุณภาพและมีความเป็นมืออาชีพ
รวมถึงให้การฝึกอบรมและพัฒนางานในด้านต่าง ๆ
เพื่อรองรับการขยายงานและการเติบโตที่จะมีมากขึ้นในอนาคต
ตลอดจนการพัฒนาคุณภาพผลิตภัณฑ์และระบบการให้บริการที่ดี
ซึ่งจะทำให้บริษัทสามารถหลีกเลี่ยงการแข่งขันด้านราคา
และสามารถรักษาอัตราการเติบโตและกำไรไว้ได้อย่างต่อเนื่อง โดยในปี 2547
บริษัทมีบุคลากรในส่วนดังกล่าวทั้งสิ้นจำนวน 168 คน หรือร้อยละ 51
ของจำนวนบุคลากรของบริษัทที่มีอยู่ทั้งหมดจำนวน 325 คน โดยบุคลากรในส่วนของธุรกิจนี้
เพิ่มขึ้นจากปี 2546 คิดเป็นอัตราส่วนที่ 48.67% ที่มีพนักงานแผนกนี้อยู่จำนวน 113 คน
ของจำนวนพนักงานที่มีทั้งบริษัทอยู่จำนวน 219 คน

5.  ขยายขอบเขตการดำเนินธุรกิจโดยการพัฒนาและเป็นเจ้าของทรัพย์สินทางปัญญา
    (Intellectual Properties) อย่างต่อเนื่อง

ซึ่งถือเป็นกลยุทธ์หลักของบริษัทในการลงทุนเพื่อที่จะพัฒนา ปรับปรุงผลิตภัณฑ์
และบริการอย่างต่อเนื่อง
อันจะเป็นทรัพย์สินที่สร้างรายได้และให้ผลตอบแทนในอัตราที่สูงกับบริษัทในระยะยาว
พร้อมทั้งสร้างอำนาจการต่อรองและศักยภาพการแข่งขันให้กับบริษัทต่อไป